Barrackpore: ব্যারাকপুরে ধারালো অস্ত্রের কোপ তৃণমূল যুবনেতাকে

ব্যারাকপুর: পুরভোটের (West Bengal Civic Polls) আগে ফের উত্তপ্ত উত্তর ২৪ পরগনার ব্যারাকপুর। উত্তর ব্যারাকপুর পুরসভায় (Barrackpore Municipality) প্রাক্তন শহর তৃণমূল কংগ্রেস সভাপতি গোপাল মজুমদারের মৃত্যুর রেশ কাটতে না কাটতেই আবার আক্রান্ত তৃণমূল যুব নেতা সহ এক তৃণমূল কর্মী(TMC Youth Leader Got Attacked)। অভিযোগ, শনিবার রাতে উত্তর ব্যারাকপুর পুরসভার ৯ নম্বর ওয়ার্ডের ছাত্র যুব সভাপতি দীপঙ্কর সাহা ও আর এক কর্মী একটি অনুষ্ঠান থেকে বাড়ি ফিরছিলেন। ঠিক সেই সময় চালবাজার বরফ কল আসতেই বেশ কিছু দুষ্কৃতী তাঁদের বাইক দাঁড় করিয়ে রাস্তা আটকায়। হুমকি দিয়ে বলে ‘তৃণমূল করা’। এই বলেই হঠাৎই ধারালো আগ্নেয়াস্ত্র দিয়ে ব্যাপক মারধর করা হয় বলে অভিযোগ।

দীপঙ্করের সঙ্গে থাকা তৃণমূল কর্মী সমীর বসুকে রাস্তায় ফেলে এলোপাথাড়ি মারধর করা হয়। দুজনেই গুরুতর জখম হয়। এরপর সমীরকে বিএন বসু মহকুমা হাসপাতালে আশঙ্কাজনক অবস্থায় ভর্তি করা হয়। অভিযোগ, পুরভোটের আগে বিজেপির তরফে এলাকায় সন্ত্রাস চালানো হচ্ছে। কিন্তু শাসকদলের এই অভিযোগ মানতে নারাজ ব্যারকপুর বিজেপির সাংগঠনিক জেলার সদস্য আবিষ্কার ভট্টাচার্য। তিনি বলেন, বিজেপির নাম জড়ানো একটি রোগে পরিণত হয়েছে। এটা তৃণমূলের নিজেদের ঝামেলা। খবর পেয়ে ঘটনাস্থলে যায় টিটাগড় থানার পুলিস।